CELEX: 52014PC0066
Language: ro
Date: 2014-02-06
Title: Propunere de DECIZIE A PARLAMENTULUI EUROPEAN ŞI A CONSILIULUI privind participarea Uniunii Europene la majorarea de capital a Fondului European de Investiții

|
			
		
		
		52014PC0066
		
			Propunere de DECIZIE A PARLAMENTULUI EUROPEAN ŞI A CONSILIULUI privind participarea Uniunii Europene la majorarea de capital a Fondului European de Investiții /* COM/2014/066 final - 2014/0034 (COD) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Fondul European de Investiții (FEI) a
fost creat în 1994, pentru a „stimula o dezvoltare durabilă și
echilibrată în interiorul Comunității”. Conform articolului 2
din statutul său, FEI sprijină obiectivele de politică ale UE.
Activitățile curente ale FEI acoperă, pe de o parte,
investițiile în fonduri de capital de risc și fonduri din segmentul
lower mid-market, precum și în fonduri de tip mezanin, pentru a crește
disponibilitatea capitalului de risc pentru IMM-urile inovatoare și cu
creștere puternică. Pe de altă parte, Fondul oferă
garanții și creșterea calității creditului prin
intermediul securitizării pentru a îmbunătăți capacitatea
de creditare a intermediarilor financiari și totodată
disponibilitatea și condițiile creditelor pentru IMM-urile
beneficiare. FEI funcționează folosind fie propriile fonduri, fie
gestionând mandate[1]
în numele BEI, al Comisiei sau al autorităților naționale
și regionale. 
Obiectivul definit în statutul FEI, de a
sprijini politicile UE, se reflectă în creșterea
excepțională atât a investițiilor de capital, cât și a
garanțiilor, în timpul crizei recente. Se estimează că acest
efort va avea ca rezultat un total al angajamentelor în fonduri de capital
privat (private equity funds) de 1,5 miliarde EUR, care vor mobiliza 6,4
miliarde EUR în 2013. În ceea ce privește garanțiile, FEI
preconizează că în 2013 va angaja 1,9 miliarde EUR, care vor avea rol
de catalizator pentru împrumuturi în valoare de 7,5 miliarde EUR acordate
IMM-urilor[2].
După majorarea capitalului FEI din 2007,
capitalul subscris se ridică la 3 miliarde EUR, divizat în 3 000 de
acțiuni, fiecare având o valoare nominală de 1 milion EUR. Capitalul
vărsat al FEI se ridică în prezent la 600 milioane EUR (20% din
capitalul subscris). Din octombrie 2013, FEI este deținut de BEI (62,1 %),
Uniunea Europeană (30 %) și 24 de instituții financiare publice
și private (7,9 %). 
Consiliul European din iunie 2012 a solicitat
dezvoltarea activității FEI, în special în domeniul capitalului de risc,
în cooperare cu structurile naționale existente. În iunie 2013, Consiliul
European a lansat un apel pentru sporirea capacității FEI de
creștere a calității creditului. Apelul a fost lansat în
contextul „noului program de investiții pentru Europa”, care pune un
accent special pe finanțarea IMM-urilor, o activitate de bază a FEI.
În luna octombrie, Consiliul European a solicitat continuarea tuturor
eforturilor pentru restabilirea condițiilor normale de creditare a
economiei și facilitarea finanțării investițiilor, cu
precădere în ceea ce privește IMM-urile.
Ca răspuns la concluziile Consiliului
European, FEI a identificat o serie de soluții de finanțare pentru a
oferi un sprijin mai puternic IMM-urilor și a maximiza impactul fondurilor
sale. Pentru implementarea acestora sunt propuse două canale principale:
·                        
Facilitarea acordării de finanțări
prin îndatorare pentru IMM-uri prin operațiuni de creștere a
calității creditului, inclusiv inițiativa privind IMM-urile;
și 
·                        
Crearea unei capacități de
investiții suplimentare pentru capitalul privat, capitalul de tip mezanin,
capitalul de risc și capitalul de creștere. 
Resurse proprii ale FEI vor fi esențiale
pentru a sprijini aceste activități, precum și pentru a asigura
convergența intereselor cu alte mandate, inclusiv cele ale UE pentru
programele Orizont 2020 și COSME, prin intermediul coinvestiției. 
Ca rezultat al acestor inițiative, se
preconizează că FEI își va dubla expunerea globală
aferentă garanțiilor și capitalului de risc în anii
următori. Fiecare dintre liniile de activitate ale FEI implică
riscuri diferite, care se traduc în necesitatea de a rezerva un anumit nivel al
alocării de capital economic. Din rațiuni legate de administrarea
riscurilor, suma alocărilor de capital nu trebuie să
depășească fondurile proprii ale FEI. Având în vedere planurile
de creștere descrise mai sus, se preconizează că rezerva
actuală va scădea rapid. În consecință, este necesară
o creștere a capitalului disponibil al FEI pentru a respecta
cerințele legale de capital și pentru a menține ratingul de
credit AAA, care este de o importanță crucială pentru
activitatea FEI de creștere a calității creditului. 
Inițial, FEI a prezentat două
soluții pentru consolidarea capacității sale: 
·                        
Scenariul 1: Creșterea părții de
capital vărsate de la 20% la 40%
·                        
Scenariul 2: Creșterea capitalului subscris cu
parte vărsată de 20%
În timp ce, în conformitate cu scenariul 1, toți
acționarii existenți ar fi obligați să participe sau
să își vândă acțiunile la FEI, întrucât nu pot exista rate
diferite de capital vărsat per acțiune, scenariul 2 lasă la
latitudinea acționarilor existenți alegerea de a subscrie sau nu noi
acțiuni, proporțional cu participația lor actuală la
capitalul FEI. 
În septembrie 2013, opțiunile pentru
creșterea capitalului FEI au fost discutate în mod informal de conducerea FEI
cu toate instituțiile financiare acționare ale FEI, care au furnizat
un feedback pozitiv cu privire la majorarea de capital în sine. Cu toate
acestea, ideea că acționarii ar fi obligați să participe
sau să își piardă întreaga participație nu a fost
considerată acceptabilă. În afară de aceasta, a existat un
consens general cu privire la importanța menținerii structurii tripartite
a acționariatului FEI. Astfel, FEI a reținut doar scenariul 2 în
propunerea sa finală.
La data de 26 noiembrie 2013, Consiliul de
administrație al FEI a aprobat, la nivel de principiu, majorarea
capitalului subscris al FEI cu până la 1 500 milioane EUR, din care
20 % va fi capital vărsat. Aceasta ar însemna că UE ar urma să
subscrie încă 450 de acțiuni. Modalitățile tehnice și procedura
vor fi prezentate Consiliului de administrație la momentul oportun. În
conformitate cu statutul FEI, o majorare de capital trebuie să fie aprobată
de Adunarea generală a FEI, în cadrul căreia Comisia are o minoritate
de blocaj pentru această decizie[3].

În decembrie 2013, Consiliul de
administrație al BEI a aprobat majorarea capitalului FEI și a autorizat
prezentarea propunerii către Consiliul guvernatorilor BEI.
Consiliul European din decembrie a solicitat,
de asemenea, Comisiei și BEI să sporească și mai mult capacitatea
FEI prin intermediul unei majorări a capitalului în vederea obținerii
unui acord final până în mai 2014.
Majorarea de capital ar trebui să fie
completată de un nou mandat al BEI pentru consolidarea administrării
riscului (EIB Risk Enhancement Mandate – EREM), pentru o sumă de până
la 2,3 miliarde EUR pentru perioada 2014-2016. Datorită (i)
capacității suplimentare create prin majorarea de capital și
(ii) noului mandat al BEI, FEI prevede că va utiliza anual între 2 și
3 miliarde EUR pentru operațiuni de creștere a calității
creditului (mobilizând anual între 11 și 20 miliarde EUR în împrumuturi
pentru IMM-uri) începând din 2014, cu un vârf în 2015. La acestea se vor
adăuga 400 milioane EUR reprezentând angajamente suplimentare de capital
privat.
În contextul majorării capitalului, se va
urmări o consolidare a actualei structuri a acționariatului
public-privat prin participarea deplină a tuturor instituțiilor
financiare acționare. Acesta este, de asemenea, o oportunitate pentru lărgirea
bazei de acționari ai FEI, prin atragerea mai multor instituții de investiții
de la nivel național/regional care împărtășesc aceeași
viziune, în conformitate cu evaluarea externă comandată de Comisie
și în spiritul concluziilor Consiliului European din iunie 2012.
Având în vedere necesitatea de a răspunde
la concluziile Consiliului European în timp util și data fiind nevoia
urgentă de a sprijini obiectivele politice ale UE în domeniul
creșterii și al creării de locuri de muncă în contextul
post-criză, capacitatea creată de majorarea de capital a FEI ar
trebui consolidată deja din 2014. Pentru a permite UE să sprijine
majorarea de capital în cadrul Adunării generale a FEI din primăvara
anului 2014, este nevoie ca procedura legislativă ordinară să
fie finalizată. În caz contrar, întregul proces
va trebui amânat până în 2015.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
În conformitate cu Decizia 2007/247/CE a
Consiliului[4]
prin care se aprobă participarea UE la majorarea precedentă a
capitalului FEI, Comisia a efectuat, în 2012, o evaluare externă a operațiunilor
bazate pe resurse proprii ale FEI. Această evaluare a luat în considerare
punctele de vedere ale diferitelor părți interesate -
reprezentanți ai statelor membre, ai BEI, ai instituțiilor financiare
și ai Comisiei. De asemenea, evaluatorii au consultat instituțiile
financiare acționare, administratorii de fonduri de capital privat/de
capital de risc care au beneficiat de investiții din resurse proprii ale
FEI, inițiatorii de tranzacții de securitizare cu participarea FEI,
precum și reprezentanți ai organismelor relevante din sector.
Această evaluare a confirmat valoarea adăugată a participației
UE, pe baza următoarelor motive:
·      Prin participația UE, Comisia Europeană este
reprezentată în Adunarea generală a FEI și în Consiliului de
administrație al FEI (cu doi dintre cei șapte membri), ceea ce conferă
Uniunii o influență semnificativă în ceea ce privește stabilirea
obiectivelor strategice și operaționale ale FEI. Acest lucru
contribuie la promovarea și la ancorarea principalelor obiective de
politică ale UE în operațiunile FEI;
·      Participația UE creează un cadru pentru promovarea
politicilor UE în contextul relației de colaborare cu BEI și cu alte
instituții financiare acționare, publice sau private. Activitatea comună
a Consiliului de administrație cu alți acționari, în special BEI,
contribuie la o mai bună înțelegere a organizației și la
consolidarea relațiilor de lucru între principalele părți
interesate din domeniul finanțării IMM-urilor; 
·      Stabilitatea ratingului de credit: participarea în comun a BEI și a
UE la acționariatul FEI a reprezentat baza ratingului AAA/Aaa al FEI. Un
rating de credit puternic este esențial pentru eficacitatea instrumentelor
de finanțare ale FEI.
Deși operațiunile bazate pe resurse
proprii ale FEI generează o valoare adăugată considerabilă
pe piețele financiare, reflectând abordarea orientată către
piață a FEI pentru materializarea impactului politicilor, evaluarea a
identificat totodată o serie de domenii în care impactul politic al
acestor operațiuni ar putea fi îmbunătățit. În urma
concluziilor evaluării, Comisia a pregătit un plan de acțiune,
care a fost prezentat Consiliului și Parlamentului în noiembrie 2012
și este în curs de implementare. Principalele concluzii ale evaluării
și acțiunile adecvate întreprinse în urma solicitării Comisiei
sunt următoarele:
·        
Este necesar să se clarifice obiectivele de
politică ale UE care trebuie realizate de FEI. În acest context, este
necesar să se revizuiască echilibrul dorit între rezultatele financiare
și politice, precum și nivelul dorit de distribuire a dividendelor.
La cererea Comisiei, FEI a pregătit un raport pentru Consiliul de
administrație cu privire la valoarea adăugată a FEI și o
revizuire a evaluării ex post a impactului, care au fost finalizate în
aprilie 2013. În consecință, va fi întocmit un raport de evaluare ex
post a impactului conținând date privind impactul real al
tranzacțiilor individuale pentru IMM-uri. În plus, Comisia a solicitat o
reevaluare a politicii în materie de dividende a FEI. În 2013, Adunarea generală
anuală a FEI a decis să se abată de la rata standard de distribuire
a dividendelor (40 % din profitul net) și să distribuie
20 % din profitul net sub formă de dividende. Decizia va fi
revizuită din nou în cadrul Adunării generale anuale din 2014. 
·        
Având în vedere valoarea distinctivă și
demonstrabilă a fiecărui grup de acționari care contribuie la
valoarea adăugată globală a FEI, ar trebui să se facă
eforturi pentru menținerea structurii tripartite a FEI. Participația instituțiilor
financiare ar trebui cel puțin menținută și, în mod ideal,
extinsă. Ca răspuns la această concluzie, Comisia a solicitat conducerii
FEI să depună eforturi pentru a atrage mai multe instituții care
împărtășesc aceeași viziune în calitate de noi
acționari. Conducerea FEI a fost, de asemenea, invitată să
informeze cu regularitate Consiliul de administrație cu privire la
activitățile desfășurate de FEI pentru a atrage noi
instituții financiare în calitate de acționari. 
·        
Dată fiind valoarea adăugată
limitată a coinvestițiilor sistematice numai pe baza mandatului „capital
de risc” atribuit FEI de către BEI, FEI va fi invitat să
coinvestească în mod regulat pe baza altor mandate, inclusiv a mandatelor
UE pentru programele Orizont 2020 și COSME, pentru a se asigura o mai
bună convergență a intereselor Comisiei și ale FEI.
Având în vederea disponibilitatea unei evaluări
externe recente și în conformitate cu principiul proporționalității
și cu practica anterioară, Comisia propune să nu se efectueze o
evaluare formală a impactului.
3.           ELEMENTELE JURIDICE ALE
PROPUNERII
Decizia 94/375/CE a Consiliului din 6 iunie
1994 privind participarea Comunității, în calitate de membru, la Fondul
European de Investiții[5]
conține, la articolul 3, o dispoziție specifică cu privire
la majorările de capital. Această dispoziție se consideră
însă exclusă ca temei juridic pentru o nouă decizie cu privire
la o majorarea capitalului FEI, având în vedere evoluția
jurisprudenței Curții Europene de Justiție în ceea ce
privește așa-numitele „temeiuri juridice din legislația secundară”.
În schimb, ar trebui propus un temei juridic din legislația primară. 
În lumina obiectivelor și
activităților FEI, așa cum sunt enunțate în statutul
său și în deciziile luate de organele sale de conducere în
conformitate cu statutul, și ținând seama de obiectivul principal
urmărit prin majorarea capitalului, acela de
–                        
a răspunde solicitării Consiliului
European de a spori capacitatea FEI de creștere a calității
creditului, în special în favoarea IMM-urilor, și
–                        
a crea o capacitate suplimentară pentru
investițiile de capital în sprijinul IMM-urilor și al inovării,
al cercetării și al dezvoltării tehnologice a întreprinderilor
în statele membre, 
promovând astfel acțiunile în sprijinul
industriei Uniunii, articolul 173 alineatul (3) din TFUE este
considerat temeiul juridic adecvat pentru majorarea de capital propusă.
4.           IMPLICAȚII BUGETARE 
Având în vedere majorarea propusă a
capitalului subscris cu până la 1,5 miliarde EUR, Comisia va trebui
să achiziționeze până la 450 de noi acțiuni.
Tabelul de mai jos
rezumă modul în care va evolua cota de participare a UE la capitalul FEI
în urma majorării de capital propuse. El prezintă capitalul FEI
subscris de UE, defalcat în capital vărsat și capital subscris
nevărsat, înainte și după această majorare de capital.
Cota UE în capitalul FEI (milioane EUR)
 Capital vărsat || Capital subscris nevărsat || Capital subscris total după majorare 
 Existent (înainte de 2014) || Majorare propusă || Total || Existent (înainte de 2014) || Majorare propusă || Total 
 180 || 90 || 270 || 720 || 360 || 1 080 || 1 350 
Subscrierea de noi acțiuni ale FEI de
către UE ar urma să aibă loc pe o perioada de patru ani începând
din 2014. Resursele necesare pentru achiziționarea a 450 de acțiuni
sunt estimate la aproximativ 175 milioane EUR. Această estimare se
bazează pe previziunile FEI referitoare la evoluția prețului
acțiunilor în perioada de subscriere 2014-2017. Prețul de emisiune al
acțiunilor se va baza pe o formulă convenită, Repurchase Share
Price Undertaking (RSPU). Aceasta include partea vărsată din capital,
precum și diferitele rezerve (de exemplu, rezervele statutare, rezultatul
reportat) și profitul exercițiului financiar, minus dividendele distribuite.
Variațiile rezervelor sunt dificil de estimat, având în vedere că una
dintre rezerve reflectă evoluția valorilor de piață ale
investițiilor de capital privat realizate de FEI și modificările
de valoare legate de trezoreria FEI. Prețul real al acțiunilor în fiecare
perioadă de subscriere se va baza pe situațiile financiare auditate
ale anului precedent. 
Comisia propune ca dividendele care vor fi distribuite
de către FEI în perioada 2014-2017 să fie utilizate pentru a acoperi
o parte din costul noilor acțiuni. Presupunând că nivelul din 2013 al
ratei de distribuire a dividendelor, de 20 %, rămâne constant în
următorii patru ani, dividendele care urmează să fie primite în
această perioadă sunt estimate la aproximativ 11,5 milioane EUR. Cu
toate acestea, este necesar să se sublinieze că FEI utilizează o
rată de distribuire a dividendelor de 33 % ca ipoteză de lucru
pentru efectuarea calculelor în documentul prin care propune Consiliului de
administrație majorarea capitalului. Dacă se ia în calcul acest nivel
al dividendelor, achiziționarea a 450 de acțiuni ar costa aproximativ
172 de milioane EUR, iar dividendele estimate pentru perioada 2014-2017 ar
atinge aproximativ 19 milioane EUR. Dividendele sunt stabilite anual de
către Adunarea generală a FEI.
Prin urmare, în această etapă, nici
prețul de emisiune al acțiunilor, nici nivelul dividendelor nu pot fi
calculate exact pentru întreaga perioadă de subscriere. În orice caz,
prețul care urmează să fie plătit de către UE pentru
partea sa din majorarea de capital nu ar urma să depășească
suma creditelor bugetare indicative de 170 de milioane EUR, plus dividendele
primite în perioada 2014-2017. Comisia propune să se utilizeze creditele
deja programate pentru instrumentele financiare din cadrul programelor COSME
și Orizont 2020 în vederea îmbunătățirii accesului la
finanțare al IMM-urilor. 
Similar FEI, regulamentul de instituire a
programului COSME urmărește obiectivul de îmbunătățire
a accesului la finanțare, în special pentru IMM-uri, prin promovarea
spiritului antreprenorial și a culturii antreprenoriale. În regulamentul
referitor la Orizont 2020, instrumentele financiare sunt menționate ca
principala sursă de finanțare pentru activitățile apropiate
de piață care sunt sprijinite în cadrul programului și FEI va juca
un rol important în implementarea acestor instrumente financiare. Prin urmare,
se propune utilizarea unei părți din creditele disponibile pentru
COSME și Orizont 2020 pentru majorarea propusă a capitalului
FEI. Adaptarea necesară a bugetului 2014 va fi propusă separat
într-un proiect de buget rectificativ. 
2014/0034 (COD)
Propunere de
DECIZIE A PARLAMENTULUI EUROPEAN ŞI
A CONSILIULUI
privind participarea Uniunii Europene la
majorarea de capital a Fondului European de Investiții
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 173 alineatul (3),
având în vedere propunerea Comisiei Europene,
după transmiterea proiectului de act
legislativ către parlamentele naționale,
având în vedere avizul Comitetului Economic
și Social European, 
hotărând în conformitate cu procedura
legislativă ordinară,
întrucât:
(1)       Potrivit Deciziei 94/375/CE a
Consiliului din 6 iunie 1994 privind participarea Comunității, în
calitate de membru, la Fondul European de Investiții[6], Fondul European de Investiții
(denumit în continuare „Fondul”) a fost înființat în 1994 pentru a
„stimula o dezvoltare durabilă și echilibrată în interiorul
Comunității”. 
(2)       În urma unei majorări,
în 2007, a capitalului subscris al Fondului, capitalul autorizat al acestuia se
ridică la 3 miliarde EUR, divizat în 3 000 de acțiuni în valoare de 1
milion EUR fiecare, proporția capitalului vărsat fiind de 20 %. Uniunea,
reprezentată de Comisie, a participat la majorarea precedentă a
capitalului subscris al Fondului în conformitate cu Decizia 2007/247/CE a
Consiliului din 19 aprilie 2007 privind participarea Comunității la
majorarea de capital al Fondului European de Investiții[7].
(3)       În consecință, Uniunea,
reprezentată de Comisie, a subscris 900 de acțiuni ale Fondului
pentru o valoare nominală de 900 de milioane EUR, din care 180 de milioane
EUR reprezintă capitalul vărsat. 
(4)       Consiliul European din 28-29
iunie 2012 a adoptat „Pactul pentru creștere economică și locuri
de muncă”, pentru a stimula o creștere inteligentă,
durabilă, favorabilă incluziunii, eficientă din punctul de
vedere al resurselor și generatoare de locuri de muncă. În acest
context, Consiliul European a subliniat în concluziile sale, printre
acțiunile urgente necesare la nivelul Uniunii pentru a stimula
creșterea economică și crearea de locuri de muncă, a îmbunătăți
finanțarea economiei și a crește competitivitatea Europei ca loc
de producție și de investiții, necesitatea de a dezvolta
acțiunea Fondului, în special în ceea ce privește activitatea sa în
domeniul capitalului de risc, în cooperare cu structurile naționale
existente, cum ar fi băncile și instituțiile de investiții naționale.
(5)       În vederea promovării în
continuare a investițiilor și a accesului la credite, Consiliul
European din 28-29 iunie 2013 a lansat un „nou program de investiții
pentru Europa”, menit să sprijine întreprinderile mici și mijlocii
(IMM-uri) și să stimuleze finanțarea economiei. În acest
context, Consiliul European, în concluziile sale, a solicitat Comisiei și
BEI să pună în aplicare cu prioritate o sporire a
capacității Fondului de creștere a calității
creditului.
(6)       Reamintind că revenirea
la condiții normale de creditare a economiei, în special a IMM-urilor,
rămâne o prioritate, Consiliul European din decembrie 2013 a îndemnat
Comisia și BEI să consolideze în continuare capacitatea Fondului prin
intermediul unei majorări de capital, în vederea obținerii unui acord
final până în mai 2014.
(7)       Dimensiunea actuală a
fondurilor proprii ale Fondului nu permite o creștere
substanțială a activității acestuia, ca răspuns la
solicitarea Consiliului European, deoarece operațiunile de garantare și
de capital de risc ale Fondului nu pot depăși plafoanele stabilite la
articolul 26 din statutul Fondului sau de către Adunarea generală
a Fondului. În plus, capacitatea Fondului de creștere a
calității creditului este limitată de dimensiunea fondurilor
proprii disponibile.
(8)       Consiliul de
administrație al Fondului a aprobat așadar, la 26 noiembrie 2013, la
nivel de principiu, majorarea capitalului subscris al Fondului cu până la
1 500 milioane EUR, care permite creșterea necesară a fondurilor
proprii. Modalitățile tehnice și procedura detaliată ale
majorării de capital vor fi prezentate Consiliului de administrație la
momentul oportun, solicitând autorizarea de a prezenta o propunere Adunării
generale din 2014 a Fondului pentru aprobare.
(9)       Noile acțiuni ar trebui
să fie subscrise de acționarii Fondului, la alegerea acestora, pe o
perioadă de patru ani începând din 2014 și până în 2017.
Prețul noilor acțiuni ar trebui să fie stabilit anual și
să se bazeze pe formula valorii activului net convenită între acționarii
Fondului.
(10)     Dividendele anuale care urmează
să fie încasate în perioada 2014-2017 pentru participarea Uniunii la Fond ar
trebui să fie considerate venituri alocate externe și să fie
utilizate pentru a acoperi o parte din costurile legate de majorarea
capitalului. Acest lucru ar trebui să ducă la creșterea
fondurilor bugetare disponibile pentru majorarea capitalului, sprijinind astfel
obiectivul de a menține nivelul participației Uniunii la 30 %
din capitalul Fondului.
(11)     Este necesar ca Uniunea
să participe la majorarea de capital a Fondului în vederea atingerii
obiectivelor Uniunii de a încuraja un mediu favorabil inițiativei și
dezvoltării întreprinderilor în întreaga Uniune, în special a IMM-urilor,
și de a favoriza o exploatare mai bună a potențialului
industrial al politicilor sale de inovare, cercetare și dezvoltare
tehnologică, așa cum se precizează în concluziile Consiliului
European din iunie 2012, iunie 2013 și decembrie 2013 și în „Pactul
pentru creștere economică și locuri de muncă” și „noul
program de investiții pentru Europa”. 
(12)     Pentru a permite reprezentantului
Uniunii în cadrul Adunării generale a FEI să voteze cu privire la
majorarea capitalului cât mai curând posibil, decizia ar trebui să intre
în vigoare în ziua următoare datei publicării sale,
ADOPTĂ PREZENTA DECIZIE:
Articolul 1
În plus față de participația sa
actuală la capitalul Fondului European de Investiții („Fondul”), Uniunea
subscrie până la 450 de acțiuni, fiecare cu o valoare nominală
de 1 milion EUR. Subscrierea de acțiuni și plățile anuale
se efectuează conform condițiilor aprobate de către Adunarea generală
a Fondului. 
Articolul 2
Uniunea achiziționează noile
acțiuni în decursul unei perioade de patru ani, începând cu anul 2014.
Dividendele încasate în perioada 2014-2017 pentru participația Uniunii la
capitalul Fondului sunt considerate drept venituri externe alocate, în
conformitate cu articolul 21 alineatul (4) din Regulamentul (UE, Euratom) nr.
966/2012 al Parlamentului European și al Consiliului din 25 octombrie 2012
privind normele financiare aplicabile bugetului general al Uniunii[8], pentru a acoperi o
parte a costului subscrierii. 
În plus, în bugetul general al Uniunii
Europene este prevăzută o sumă totală de până la 170
milioane EUR pentru întreaga perioadă pentru a acoperi restul costurilor,
utilizând creditele deja programate la rubrica 1a din cadrul financiar
multianual 2014-2020 pentru a menține neschimbat totalul cheltuielilor
alocate. Angajamentul bugetar poate fi repartizat în tranșe anuale de-a
lungul unei perioade de patru ani, în conformitate cu articolul 85 alineatul
(4) din Regulamentul (UE, Euratom) nr. 966/2012.
Articolul 3
Prezenta decizie intră în vigoare în ziua
următoare datei publicării în Jurnalul Oficial al Uniunii Europene.
Adoptată la Bruxelles,
Pentru Parlamentul European                       Pentru
Consiliu
Președintele                                                  Președintele
FIȘĂ FINANCIARĂ
LEGISLATIVĂ
1.           CADRUL
PROPUNERII/INIȚIATIVEI 
              1.1.    Titlul propunerii/inițiativei 
              1.2.    Domenii de politică vizate în structura ABM/ABB
              1.3.    Tipul propunerii/inițiativei 
              1.4.    Obiective 
              1.5.    Motivele propunerii/inițiativei 
              1.6.    Durata acțiunii și impactul financiar al
acesteia 
              1.7.    Moduri de gestionare preconizate 
2.           MĂSURI DE GESTIONARE 
              2.1.    Dispoziții în materie de monitorizare și
raportare 
              2.2.    Sistemul de gestiune și control 
              2.3.    Măsuri de prevenire a fraudelor și a
neregulilor 
3.           IMPACTUL FINANCIAR ESTIMAT
AL PROPUNERII/INIȚIATIVEI 
              3.1.    Rubricile din cadrul financiar multianual și
liniile bugetare de cheltuieli afectate 
              3.2.    Impactul estimat asupra cheltuielilor 
              3.2.1. Sinteza impactului
estimat asupra cheltuielilor 
              3.2.2. Impactul estimat
asupra creditelor operaționale 
              3.2.3. Impactul estimat
asupra creditelor cu caracter administrativ
              3.2.4. Compatibilitatea cu
cadrul financiar multianual actual
              3.2.5. Participarea
terților la finanțare 
              3.3.    Impactul estimat asupra veniturilor
FIȘĂ
FINANCIARĂ LEGISLATIVĂ
1.           CADRUL
PROPUNERII/INIȚIATIVEI 
1.1.        Titlul
propunerii/inițiativei 
Aprobarea unei majorări de capital a Fondului
European de Investiții și a participării Uniunii la majorarea de
capital
1.2.        Domenii de politică vizate
în structura ABM/ABB[9]

Titlul 01 - Afaceri economice
și financiare
1.3.        Tipul
propunerii/inițiativei 
¨ Propunere/inițiativă
care se referă la o acțiune nouă 
¨ Propunere/inițiativă
care se referă la o acțiune nouă ca urmare a unui
proiect-pilot/a unei acțiuni pregătitoare[10] 
ý Propunerea/inițiativa
se referă la prelungirea unei acțiuni existente 
¨ Propunere/inițiativă care se referă la o
acțiune reorientată către o acțiune nouă 
1.4.        Obiective
1.4.1.     Obiective strategice
multianuale ale Comisiei vizate de propunere/inițiativă 
Obiectivul de „a coopera în mod activ cu BEI
și FEI pentru realizarea politicilor UE”. 
Obiectivul de „a continua să colaboreze
strâns cu BEI și FEI pentru elaborarea unor instrumente financiare care
să sprijine obiectivele strategiei Europa 2020 pentru următorul cadru
financiar multianual”.
1.4.2.     Obiective specifice și activități
ABM/ABB vizate 
Obiectivul specific nr.
1.
Obiectivul „Promovarea intereselor UE în organismele de conducere ale BEI/FEI
și consolidarea cooperării UE-BEI/FEI pentru a garanta alinierea
împrumuturilor BEI/FEI cu prioritățile de politică ale UE, în
special în cadrul UE”
Activități ABM/ABB vizate 
Titlul
01.04 Instrumente și operațiuni financiare
1.4.3.     Rezultatele și impactul
preconizate
Majorarea capitalului va permite FEI să
răspundă într-un mod adecvat concluziilor Consiliului European pe
două căi:
·              
Capitalul majorat va facilita acordarea de finanțări
IMM-urilor (prin intermediul operațiunilor de creștere a
calității creditului și de garantare). 
·              
Capitalul majorat va crea o capacitate de
investiții suplimentară pentru capitalul privat, capitalul de tip
mezanin, capitalul de risc și capitalul de creștere. 
În plus, majorarea de capital va permite FEI
să coinvestească fonduri proprii pe baza unor mandate ale Comisiei
precum cele pentru programele COSME și Orizont 2020 și să
asigure astfel o mai bună convergență între interesele Comisiei
și ale FEI, în conformitate cu Regulamentul financiar. În fine, participarea
la această majorare de capital va garanta că participația UE la
capitalul FEI rămâne cel puțin constantă și nu se
diluează.
Operațiuni de creștere a
calității creditului și de garantare
În decursul următoarei perioade de
programare, se așteaptă ca FEI să își sporească în mod
semnificativ activitatea de creștere a calității creditului, alocând
anual între 2 și 3 miliarde EUR (pentru a mobiliza anual între 11 și
20 miliarde EUR în împrumuturi pentru IMM-uri), cu un efort specific în 2015
și 2016. Această dezvoltare a activității de creștere a
calității creditului necesită o majorare a resurselor proprii
ale FEI cu 400 milioane EUR, completată de un mandat BEI în valoare de
până la 2,3 miliarde EUR pentru anii 2014-2016. Dezvoltarea
activității ar trebui să ducă la o creștere cu
50 % a numărului de IMM-uri care beneficiază de operațiunile
de creștere a calității creditului și de garantare ale FEI.
Operațiuni de tip private equity
Capitalul suplimentar va permite FEI să acorde
mai multă atenție acoperirii lacunelor de pe piețele capitalului
inițial, capitalului de risc și capitalului de creștere. Aceste
inițiative cheie vor oferi sprijin atât pentru politicile privind cercetarea,
dezvoltarea și inovarea, cât și pentru cele în materie de locuri de
muncă, creștere economică și coeziune socială. În
total, angajamentele suplimentare de 400 milioane EUR vor trebui susținute
cu fonduri proprii suplimentare ale FEI în valoare de până la 150-200
milioane EUR. Dezvoltarea activității ar trebui să ducă la
o creștere cu 50 % a numărului de IMM-uri care beneficiază de
operațiunile de tip private equity ale FEI.
1.4.4.     Indicatori de rezultate
și de impact 
Realizarea obiectivelor va fi evaluată în
funcție de numărul de tranzacții de creștere a
calității creditului, de efectul de catalizator realizat, de volumul împrumuturilor
puse la dispoziția IMM-urilor, de numărul IMM-urilor sprijinite
și de diversificarea geografică. Rezultatele vor fi măsurate
prin creșterea numărului de IMM-uri care beneficiază de operațiunile
de creștere a calității creditului și de garantare ale FEI.
În ceea ce privește operațiunile cu
capital de risc, impactul va fi evaluat în funcție de numărul de
tranzacții, de numărul de societăți sprijinite, de efectul
de levier (suma totală coinvestită), dar și de efectul de catalizator
(suma coinvestită care poate fi atribuită direct FEI), de volumul
plăților către beneficiarii finali și de diversificarea
geografică. Rezultatele vor fi măsurate prin creșterea
numărului de IMM-uri care beneficiază de operațiunile de tip
private equity ale FEI.
1.5.        Motivele propunerii/inițiativei

1.5.1.     Cerințe de îndeplinit pe
termen scurt sau lung
FEI își utilizează resursele proprii
pentru a finanța operațiunile de garantare și pentru a dobândi
participații în cadrul investițiilor în capital de risc. Dimensiunea
actuală a fondurilor proprii ale FEI limitează capacitatea Fondului de
a-și dezvolta în mod semnificativ operațiunile cu capital de risc
și activitatea de creștere a calității creditului, conform
solicitărilor Consiliului European din iunie 2012, iunie 2013 și
decembrie 2013. 
1.5.2.     Valoarea adăugată a
implicării UE 
Capacitatea suplimentară creată prin
majorarea capitalului FEI va permite Grupului BEI să mobilizeze o
sumă suplimentară estimată la 45 miliarde EUR reprezentând noi
împrumuturi și contracte de leasing în următorii 7 ani. Majorarea
capitalului ar spori, de asemenea, posibilitățile de cooperare între
FEI și acționarii săi (Comisia, BEI și instituțiile
financiare) și părți terțe la implementarea
operațiunilor de creștere a calității creditului. 
Capacitatea de investiții suplimentară a
FEI va fi de asemenea utilizată pentru piața europeană a capitalului
de risc, în special în ceea ce privește capitalul de pornire și cel
inițial. Acest lucru va spori contribuția FEI la realizarea obiectivului
unei creșteri inteligente, durabile și creatoare de locuri de
muncă vizat de strategia Europa 2020, în special la punerea în aplicare a
următoarelor inițiative emblematice în materie de acces al IMM-urilor
la finanțare:
·      „O Uniune a inovării”,
·      „O politică industrială adaptată erei globalizării”
·      „Un plan de acțiune pentru îmbunătățirea accesului
la finanțare al IMM-urilor”.
În fine, majorarea de capital propusă ar fi,
de asemenea, o ocazie de a consolida rolul instituțiilor financiare în cadrul
FEI prin creșterea participațiilor acestora. 
1.5.3.     Învățăminte
desprinse din experiențele anterioare similare
Decizia 2007/247/CE a Consiliului prevedea efectuarea
unei evaluări a operațiunilor bazate pe resurse proprii ale FEI
până la 31 iulie 2012. Această evaluare a demonstrat valoarea
adăugată a operațiunilor bazate pe resurse proprii ale FEI în
ceea ce privește finanțarea IMM-urilor europene (capital de risc
și împrumuturi), inclusiv volumele de investiții realizate,
dezvoltarea de instrumente financiare inovatoare, precum și crearea de
infrastructuri și ecosisteme de investiții bazate pe parteneriat
și pe schimbul de cunoștințe. În conformitate cu expunerea de
motive (secțiunea 2. Rezultatele consultărilor cu părțile
interesate și ale evaluării impactului), evaluarea a concluzionat
că participarea UE la capitalul FEI este în continuare absolut
justificată.
În ciuda acestei valori adăugate constatate, evaluarea
a identificat o serie de domenii în care impactul politic al operațiunilor
bazate pe resurse proprii ale FEI ar putea fi ameliorat în continuare. Ca
urmare a concluziilor evaluării, Comisia a pregătit un plan de acțiune
pentru a îmbunătăți și mai mult valoarea adăugată
a participării UE la capitalul FEI. Planul de acțiune a fost
prezentat Consiliului și Parlamentului în noiembrie 2012 și este în
curs de implementare.
1.5.4.     Compatibilitatea și
posibila sinergie cu alte instrumente corespunzătoare 
Comisia promovează în mod sistematic
cooperarea strânsă și inițiativele comune cu Grupul BEI. Aceste
acțiuni eficiente sunt din ce în ce mai necesare pentru susținerea
redresării într-un mediu economic fragil.
În plus, resursele proprii ale FEI completează
mandatele acordate de UE și BEI (cum ar fi instrumentele financiare din
cadrul programelor COSME și Orizont 2020 și mandatul BEI privind
resursele de capital de risc). Resurse proprii ale FEI vor fi necesare pentru a
mobiliza fondurile UE. 
1.6.        Durata acțiunii și
impactul financiar al acesteia 
¨ Propunere/inițiativă pe durată determinată 
–     
¨ Propunere/inițiativă în vigoare din [ZZ/LL]AAAA până la
[ZZ/LL]AAAA 
–     
x Impact financiar din 2014 până în 2017 
¨ Propunere/inițiativă pe durată nedeterminată
–     
punere în aplicare cu o perioadă de
creștere în intensitate din [AAAA până în AAAA],
–     
urmată de o perioadă de funcționare la
capacitate maximă.
1.7.        Moduri de gestionare preconizate[11] 
Din bugetul 2014
X Gestionare directă de către
Comisie
2.           MĂSURI DE GESTIONARE 
2.1.        Dispoziții în materie de
monitorizare și raportare 
Raportul anual al FEI și raportul anual de
activitate al Comisiei de audit vor fi în continuare prezentate Consiliului
și Parlamentului European, așa cum se prevede în Decizia 2007/247/CE
a Consiliului. 
Consiliul de administrație evaluează marea
majoritate a operațiunilor individuale ale FEI și monitorizează
portofoliile de capital de risc și de garanții. El se asigură
totodată că Fondul este administrat în conformitate cu statutul
său și cu orientările specifice adoptate de Consiliul de
administrație. Comisia a desemnat doi administratori și doi
supleanți în cadrul Consiliului de administrație. În plus, un acord
tripartit între FEI, Curtea de Conturi și Comisie reglementează
modalitățile de furnizare către Curte a documentelor și
informațiilor referitoare la participarea UE la capitalul FEI.
În fine, FEI primește ratinguri de la cele
trei mari agenții de rating: Fitch, Moody’s și Standard & Poor’s.

2.2.        Sistemul de gestiune și
control 
2.2.1.     Riscuri identificate
Natura riscului aferent participației UE la
capitalul FEI nu se schimbă ca urmare a acestei propuneri. Structurile de
investiție și de administrare a riscurilor FEI rămân nemodificate.
Administrarea riscurilor se desfășoară în conformitate cu cele
mai bune practici ale pieței, cu standardele și legislația
aplicabile și cu cerințele Basel II.
2.2.2.     Informații privind sistemul
de control intern instituit
Funcția de administrare și de
monitorizare a riscurilor din cadrul FEI acoperă toate
activitățile FEI, monitorizează în mod regulat riscurile aferente
tranzacțiilor individuale, dar și la nivelul portofoliului, și
evaluează tranzacțiile noi și pe cele existente. 
Conturile anuale ale FEI sunt auditate de auditori
externi pe baza mandatului Comisiei de audit a Fondului. Aceste conturi sunt
aprobate de acționari în cadrul Adunării generale anuale. 
Auditul intern, care este externalizat către
BEI, examinează și evaluează structura și eficacitatea
sistemelor de control intern. Comisia de audit se reunește în mod regulat
cu auditorul intern și monitorizează punerea în aplicare a
acțiunilor convenite.
2.2.3.     Estimarea costurilor și a
beneficiilor controalelor și evaluarea nivelului preconizat al riscului de
eroare
Majorarea de capital se referă la o
participație în cadrul unei instituții financiare internaționale.
Statutul FEI prevede controale periodice efectuate de către auditorii interni
și externi al FEI. 
2.3.        Măsuri de prevenire a
fraudelor și a neregulilor 
FEI are o divizie independentă
responsabilă de riscul de conformitate și operațional care se
asigură că în toate activitățile FEI sunt aplicate cele mai
înalte standarde de integritate, în conformitate cu cele mai bune practici
internaționale. 
3.           IMPACTUL FINANCIAR ESTIMAT
AL PROPUNERII/INIȚIATIVEI 
3.1.        Rubrici din cadrul financiar
multianual și linii bugetare de cheltuieli afectate 
·      Linii bugetare existente în 2014
În ordinea rubricilor
din cadrul financiar multianual și a liniilor bugetare.
 Rubrica din cadrul financiar multianual || Linia bugetară || Tipul cheltuielilor || Contribuție 
   || Dif./Nedif. ([12])   || Țări AELS[13]   || Țări candidate[14]   || Țări terțe || În sensul articolului 21 alineatul (2) litera (b) din Regulamentul financiar 
 1 a || 01.04.01.01 — Fondul European de Investiții — Punerea la dispoziție de acțiuni integral vărsate din capitalul subscris 01.04.01.02 — Fondul European de Investiții — Partea nevărsată din capitalul subscris || Dif. || NU || NU || NU || NU 
 1 a || 02.02.02 — Îmbunătățirea accesului la finanțare pentru întreprinderile mici și mijlocii (IMM-uri) sub formă de capitaluri proprii și datorii || Dif. || DA || NU || NU || NU 
 1 a || 08.02.02.02 - Îmbunătățirea accesului la finanțarea de risc pentru investițiile în cercetare și inovare || Dif. || DA || NU || NU || NU 
3.2.        Impactul estimat asupra
cheltuielilor 
Propunerea nu va crește nivelul total al cheltuielilor programat la
rubrica 1a din cadrul financiar multianual 2014-2020, întrucât la majorarea
capitalului FEI vor fi utilizate credite prevăzute pentru instrumentele
financiare din cadrul programelor COSME și Orizont 2020. 
 Surse de finanțare pentru majorarea capitalului FEI: ||   || 2014 || 2015 || 2016 || 2017 
 Linia bugetară 020202 Îmbunătățirea accesului la finanțare pentru întreprinderile mici și mijlocii (IMM-uri) sub formă de capitaluri proprii și datorii || Angajamente || 21,250 || 21,250 || 21,250 || 21,250 
   || Plăți || 21,250 || 21,250 || 21,250 || 21,250 
 Linia bugetară 08020202 Îmbunătățirea accesului la finanțarea de risc pentru investițiile în cercetare și inovare || Angajamente || 21,250 || 21,250 || 21,250 || 21,250 
   || Plăți || 21,250 || 21,250 || 21,250 || 21,250 
3.2.1.     Sinteza impactului estimat
asupra cheltuielilor
milioane EUR (cu trei zecimale)
 Rubrica din cadrul financiar multianual || 01 04 || Instrumente și operațiuni financiare 
 DG: <…….> ||   ||   ||   Anul 2014   || Anul 2015 || Anul 2016 || Anul 2017 || Anul 2018-2020 || TOTAL 
  Credite operaționale ||   ||   ||   ||   ||   ||   ||   ||   
 Numărul liniei bugetare: 01040101 || Angajamente || (1) || 42,500 || 42,500 || 42,500 || 42,500 || 0 || 0 || 0 || 170,000* 
 Plăți || (2) || 42,500 || 42,500 || 42,500 || 42,500++++++++ || 0 || 0 || 0 || 170,000* 
 Numărul liniei bugetare: 01040102 || Angajamente || (1a) || p.m. || p.m. || p.m. || p.m. || p.m. || p.m. || p.m. ||   
 Plăți || (2a) || p.m. || p.m. || p.m. || p.m. || p.m. || p.m. || p.m. ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
 Credite cu caracter administrativ finanțate din bugetul unor programe specifice[15] ||   ||   ||   ||   ||   ||   ||   ||   
 Numărul liniei bugetare: ||   || (3) ||   ||   ||   ||   ||   ||   ||   ||   
 TOTAL credite pentru DG <….> || Angajamente || = 1a + 1b + 1c + 3 || 42,500 || 42,500 || 42,500 || 42,500 || 0 || 0 || 0 || 170,000 
 Plăți || = 2a + 2b + 2c + 3 || 42,500 || 42,500 || 42,500 || 42,500 || 0 || 0 || 0 || 170,000 
  TOTAL credite operaționale || Angajamente || (4) || 42,500 || 42,500 || 42,500 || 42,500 ||   ||   ||   || 170,000 
 Plăți || (5) || 42,500 || 42,500 || 42,500 || 42,500 ||   ||   ||   || 170,000 
  TOTAL credite cu caracter administrativ finanțate din bugetul unor programe specifice || (6) ||   ||   ||   ||   ||   ||   ||   ||   
 TOTAL credite pentru RUBRICA 1a din cadrul financiar multianual || Angajamente || = 4 + 6 || 42,500 || 42,500 || 42,500 || 42,500 ||   ||   ||   || 170,000 
 Plăți || = 5 + 6 || 42,500 || 42,500 || 42,500 || 42,500 ||   ||   ||   || 170,000 
   ||   ||   ||   ||   ||   ||   ||   ||   ||   
 Rubrica din cadrul financiar multianual || 5 || „Cheltuieli administrative” 
milioane EUR (cu trei zecimale)
   ||   ||   || Anul 2014 || Anul 2015 || Anul 2012 || Anul 2017 || Anul 2018-2020 || TOTAL 
 DG: <…….> || 
  Resurse umane || 0,262 || 0,262 || 0,262 || 0,262 || 0,262 || 0,262 || 0,262 || 1,834 
  Alte cheltuieli administrative ||   ||   ||   ||   || 0,200* ||   ||   || 0,200* 
 TOTAL DG <….> || Credite || 0,262 || 0,262 || 0,262 || 0,262 || 0,462 || 0,262 || 0,462 || 2,034 
* Pentru evaluarea de
către consultanți externi
 TOTAL credite pentru RUBRICA 5 din cadrul financiar multianual || (Total angajamente = Total plăți) || 0,262 || 0,262 || 0,262 || 0,262 || 0,462 || 0,262 || 0,462 || 2,034 
milioane EUR (cu trei zecimale)
   ||   ||   || Anul 2014[16] || Anul 2015 || Anul 2016 || Anul 2017 || Anul 2018-2020 || TOTAL 
 TOTAL credite pentru RUBRICILE 1-5 din cadrul financiar multianual || Angajamente || 42,762 || 42,762 || 42,762 || 42,762 || 0,462 || 0,262 || 0,462 || 172,034 
 Plăți || 42,762 || 42,762 || 42,762 || 42,762 || 0,462 || 0,262 || 0,462 || 172,034 
3.2.2.     Impactul estimat asupra
creditelor operaționale 
–     
¨ Propunerea/inițiativa nu implică utilizarea de credite
operaționale 
–     
X  Propunerea/inițiativa implică
utilizarea de credite operaționale, conform explicațiilor de mai jos:
Credite de angajament în milioane EUR (cu 3 zecimale)
 Obiective și realizări   ò ||   ||   || Anul 2014 || Anul 2015 || Anul 2016 || Anul 2017 || Anul 2018-2020 || TOTAL 
 REALIZĂRI 
 Tip[17]   || Cost mediu || Nr. || Cost || Nr. || Cost || Nr. || Cost || Nr. || Cost || Nr. || Cost || Nr. || Cost || Nr. || Cost || Număr total || Cost total 
 OBIECTIVUL SPECIFIC NR. 1[18] Promovarea intereselor UE în organismele de conducere ale BEI/FEI și consolidarea cooperării UE-BEI/FEI pentru a garanta alinierea împrumuturilor BEI/FEI cu prioritățile de politică ale UE, în special în cadrul UE ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Realizare ||   ||   ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
 Subtotal pentru obiectivul specific nr. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 COST TOTAL ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
3.2.3.     Impactul estimat asupra
creditelor cu caracter administrativ
3.2.3.1.  Sinteză 
–     
¨ Propunerea/inițiativa nu implică utilizarea de credite cu
caracter administrativ 
–     
X  Propunerea/inițiativa implică
utilizarea de credite cu caracter administrativ, conform explicațiilor de
mai jos:
milioane EUR (cu trei
zecimale)
   || Anul 2014[19]   || Anul 2015 || Anul 2016 || Anul 2017 || Anul 2018-2020 || TOTAL 
 RUBRICA 5 din cadrul financiar multianual ||   ||   ||   ||   ||   ||   ||   ||   
 Resurse umane || 0,262 || 0,262 || 0,262 || 0,262 || 0,262 || 0,262 || 0,262 || 1,834 
 Alte cheltuieli administrative ||   ||   ||   ||   || 0,200 ||   ||   || 0,200 
 Subtotal RUBRICA 5 din cadrul financiar multianual || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 În afara RUBRICII 5[20] din cadrul financiar multianual   ||   ||   ||   ||   ||   ||   ||   ||   
 Resurse umane ||   ||   ||   ||   ||   ||   ||   ||   
 Alte cheltuieli cu caracter administrativ ||   ||   ||   ||   ||   ||   ||   ||   
 Subtotal în afara RUBRICII 5 din cadrul financiar multianual || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 TOTAL || 0,262 || 0,262 || 0,262 || 0,262 || 0,462 || 0,262 || 0,462 || 2,034 
Necesarul de credite
în materie de resurse umane va fi acoperit de creditele DG-ului care sunt deja
alocate pentru gestionarea acțiunii și/sau realocate intern în cadrul
DG-ului, completate, după caz, prin resurse suplimentare ce ar putea fi
alocate DG-ului care gestionează acțiunea în cadrul procedurii de
alocare anuală și în lumina constrângerilor bugetare.
3.2.3.2.   Necesarul de resurse
umane estimat 
–     
¨  Propunerea/inițiativa nu implică utilizarea de resurse
umane 
–     
X  Propunerea/inițiativa implică
utilizarea de resurse umane, conform explicațiilor de mai jos:
Estimare de exprimat în unități
echivalent normă întreagă
 ||   || Anul 2014 || Anul 2015 || Anul 2016 || Anul 2017 || Anul 2018-2020 
 ||  Posturi din schema de personal (funcționari și agenți temporari) ||   ||   
 || XX 01 01 01 (la sediu și în birourile de reprezentare ale Comisiei) || 2 || 2 || 2 || 2 || 2 || 2 || 2 
 || XX 01 01 02 (în delegații) ||   ||   ||   ||   ||   ||   ||   
 || XX 01 05 01 (cercetare indirectă) ||   ||   ||   ||   ||   ||   ||   
 || 10 01 05 01 (cercetare directă) ||   ||   ||   ||   ||   ||   ||   
  Personal extern (în echivalent normă întreagă - ENI)[21]   || 
 || XX 01 02 01 (AC, END, INT din „pachetul global”) ||   ||   ||   ||   ||   ||   ||   
 || XX 01 02 02 (AC, AL, END, INT și JED în delegații) ||   ||   ||   ||   ||   ||   ||   
 || XX 01 04 yy[22]   || - la sediu   ||   ||   ||   ||   ||   ||   ||   
 || - în delegații ||   ||   ||   ||   ||   ||   ||   
 || XX 01 05 02 (AC, END, INT - cercetare indirectă) ||   ||   ||   ||   ||   ||   ||   
 || 10 01 05 02 (AC, INT, END- cercetare directă) ||   ||   ||   ||   ||   ||   ||   
 || Alte linii bugetare (a se preciza) ||   ||   ||   ||   ||   ||   ||   
 || TOTAL || 2 || 2 || 2 || 2 || 2 || 2 || 2 
01.04 este domeniul
de politică sau titlul din buget în cauză.
Necesarul de resurse umane
va fi asigurat din efectivele de personal ale DG-ului în cauză alocate
deja pentru gestionarea acțiunii și/sau realocate intern în cadrul
DG-ului, completate, după caz, prin resurse suplimentare ce ar putea fi
alocate DG-ului care gestionează acțiunea în cadrul procedurii de
alocare anuală și în lumina constrângerilor bugetare.
Descrierea sarcinilor
care trebuie efectuate:
 Funcționari și personal temporar || Principalele sarcini care decurg din propunere sunt următoarele: - pregătirea propunerii legislative; - urmărirea procedurii legislative împreună cu Parlamentul European și cu Consiliul; - relațiile și comunicarea cu FEI, în special pentru pregătirea poziției Comisiei în ceea ce privește propunerile înaintate Consiliului de administrație al FEI și rapoartele; - pregătirea poziției Comisiei în ceea ce privește propunerile înaintate Consiliului de administrație al FEI; - pregătirea rapoartelor prevăzute de legislație. 
 Personal extern ||   
3.2.4.     Compatibilitatea cu cadrul
financiar multianual actual 
–     
¨  Propunerea/inițiativa este compatibilă cu cadrul financiar
multianual existent.
–     
X  Propunerea/inițiativa necesită o
reprogramare a rubricii corespunzătoare din cadrul financiar multianual.
Comisia propune să se utilizeze creditele deja
programate pentru instrumentele financiare din cadrul programelor COSME și
Orizont 2020 în vederea îmbunătățirii accesului la
finanțare pentru IMM-uri. Liniile bugetare vizate sunt 02 02 02
„Îmbunătățirea accesului la finanțare pentru
întreprinderile mici și mijlocii (IMM-uri) sub formă de capitaluri
proprii și datorii” și 08 02 02 02 „Îmbunătățirea
accesului la finanțarea de risc pentru investițiile în cercetare
și inovare”. Linia bugetară destinatară de la titlul 01 este
01 04 01 01 „Fondul European de Investiții - Punerea la
dispoziție de acțiuni integral vărsate din capitalul subscris”.
După cum s-a menționat mai sus, sumele corespondente solicitate se
ridică la 170 000 000 EUR pe durata CFM 2014-2020. 
¨ Propunerea/inițiativa
necesită recurgerea la instrumentul de flexibilitate sau la revizuirea
cadrului financiar multianual[23].
3.2.5.     Participarea terților la
finanțare 
–     
Propunerea/inițiativa nu prevede
cofinanțare din partea terților 

Impactul estimat asupra veniturilor 
–     
¨ Propunerea/inițiativa nu are impact financiar asupra veniturilor.
–     
X  Propunerea/inițiativa are următorul
impact financiar:
–                   
¨         asupra resurselor proprii 
–                   
X          asupra diverselor venituri 
milioane EUR (cu trei zecimale)
 Linia bugetară pentru venituri: || Credite disponibile pentru exercițiul financiar în curs || Impactul propunerii/inițiativei[24]   
 Anul 2014 || Anul 2015 || Anul 2016 || Anul 2017 || Anul 2018-2020 
 Articolul 850 ||   || 2,477 || 2,078 || 3,112 || 3,800 || p.m. || p.m. || p.m. 
Acest articol este destinat
înregistrării eventualelor dividende vărsate de Fondul European de
Investiții pentru această contribuție. 
În conformitate cu
articolul 24 din statutul său, FEI urmărește să asigure un
randament adecvat acționarilor săi. În urma deciziei luate de Adunarea
generală a FEI, Fondul repartizează dividende din profitului net
anual către acționari. În ceea ce privește participația UE,
aceste dividende sunt vărsate în bugetul UE (linia 850: dividende
vărsate de FEI).
În prezent, veniturile
FEI sunt formate, în principal, din venituri de trezorerie, comisioane de administrare
și venituri din operațiunile de garantare bazate pe resurse proprii.
Întrucât este dificil să se furnizeze cifre definitive pentru venitul net viitor
și dividendele aferente, elemente care au un impact asupra prețului
de emisiune al acțiunilor, Comisia propune ca veniturile din dividende să
fie alocate la linia bugetară de cheltuieli 01 04 01 01.
Veniturile vor fi alocate numai pentru perioada majorării de capital.
Cifrele de mai sus sunt furnizate pe baza estimărilor și presupun
că nivelul actual al ratei de distribuire a dividendelor de 20 % va
rămâne constant pentru următorii patru ani. Cu toate acestea,
dividendele sunt decise anual de Adunarea generală a FEI. 
[1]               În prezenta expunere de motive, termenul „mandat” se
referă la activitățile FEI, altele decât operațiunile
pentru care sunt folosite numai fondurile sale proprii. Mandatele includ
programe ale UE a căror gestionare a fost delegată Fondului. 
[2]               Cifrele se bazează pe o ipoteză internă a
FEI.
[3]               În conformitate cu statutul FEI, capitalul autorizat al
Fondului poate fi majorat prin hotărârea Adunării generale a FEI,
hotărând cu o majoritate de 85 % din voturile exprimate. Prin urmare,
Comisia ar putea bloca o decizie a Adunării generale, deoarece deține
30 % din acțiunile FEI.
[4]               Decizia 2007/247/CE a Consiliului din 19 aprilie
2007 privind participarea Comunității la majorarea de capital al
Fondului European de Investiții (JO L 107, 25.4.2007,
p. 5).
[5]               JO L 173, 7.7.1994, p. 12.
[6]               JO L 173, 7.7.1994, p. 12.
[7]               JO L 107, 25.4.2007, p. 5.
[8]               JO L 298, 26.10.2012, p. 1.
[9]               ABM (activity-based management): gestiune pe
activități – ABB (activity-based budgeting): întocmirea bugetului pe
activități.
[10]               Astfel cum sunt menționate la articolul 54
alineatul (2) litera (a) sau (b) din Regulamentul financiar.
[11]               Explicațiile privind modurile de gestionare și
trimiterile la Regulamentul financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html
[12]               Dif. = credite diferențiate / Nedif. = credite
nediferențiate.
[13]               AELS: Asociația Europeană a Liberului Schimb. 
[14]               Țările candidate și, după caz,
țările potențial candidate din Balcanii de Vest.
[15]               Asistență tehnică și/sau
administrativă și cheltuieli de sprijin pentru punerea în aplicare a
programelor și/sau a acțiunilor UE (fostele linii „BA”), cercetare
indirectă și cercetare directă.
[16]               Anul N este anul în care începe punerea în aplicare a
propunerii/inițiativei.
[17]               Realizările se referă la produsele și
serviciile care vor fi furnizate (de ex.: numărul de schimburi de
studenți finanțate, numărul de km de drumuri construiți
etc.).
[18]               Conform descrierii de la punctul 1.4.2. „Obiective
specifice…” 
[19]               Anul N este anul în care începe punerea în aplicare a
propunerii/inițiativei.
[20]               Asistență tehnică și/sau
administrativă și cheltuieli de sprijin pentru punerea în aplicare a
programelor și/sau a acțiunilor UE (fostele linii „BA”), cercetare
indirectă și cercetare directă.
[21]               AC = agent contractual; AL = agent local; END= expert
național detașat; INT = personal pus la
dispoziție de agenți de muncă temporară; JED= expert tânăr în delegații. 
[22]               Subplafonul pentru personal extern acoperit din
creditele operaționale (fostele linii „BA”).
[23]               A se vedea punctele 19 și 24 din Acordul
interinstituțional (pentru perioada 2007-2013).
[24]               În ceea ce privește resursele proprii
tradiționale (taxe vamale, cotizațiile pentru zahăr), sumele
indicate trebuie să fie sume nete, și anume sume brute după
deducerea a 25 % pentru costuri de colectare.